_:n32361df075b94432b33fbb883953cce8xb0
<http://schema.org/articleBody>
"[caption id=\"attachment_133291\" align=\"alignleft\" width=\"300\"]<a href=\"https://alkas.lt/wp-content/uploads/2013/10/Filmo-„Ekskursantė“-akimirka-e1462429775776.png\" target=\"_blank\"><img class=\"wp-image-133291 size-large\" src=\"https://alkas.lt/wp-content/uploads/2013/10/Filmo-„Ekskursantė“-akimirka-e1462429775776-300x271.png\" alt=\"Filmo „Ekskursantė“ akimirka | kūrėjų nuotr.\" width=\"300\" height=\"271\"></a> Filmo „Ekskursantė“ akimirka | kūrėjų nuotr.[/caption]\r\n\r\nGruodžio 14 d. režisieriaus Audriaus Juzėno filmas „Ekskursantė“ apie tremtį Sibire parodytas Lietuvos Respublikos ambasadoje Maskvoje.\r\n\r\nAmbasadorius Remigijus Motuzas, kreipdamasis į filmo peržiūrą susirinkusius lietuvių bendruomenės narius, lietuvišku kinu bei istorinės atminties įamžinimu Rusijoje besidominčius svečius, pasidalino ir savo giminių, ištemtų į Sibirą, istorija. Ambasadorius pabrėžė, kad trėmimai palietė beveik kiekvieną Lietuvos šeimą.\r\n\r\nĮ filmo pristatymą atvykęs filmo režisierius Audrius Juzėnas teigė sulaukęs teigiamų atsiliepimų apie filmą iš Rusijos žiūrovų, nes filmo tematika artima Rusijos auditorijai, jame vaidina daug garsių rusų aktorių. Filmas yra gavęs prestižinį Rusijos kino akademijos apdovanojimą „NIKA“. <!--more-->\r\n\r\nPeržiūroje dalyvavęs istorinę atmintį puoselėjančios Rusijos nevyriausybinės organizacijos „Memorial“ atstovas Janas Račinskis pažymėjo, kaip svarbu kalbėti apie trėmimus, puoselėti represijų aukų atmintį, nes tik tada galima tikėtis, kad panašios tragedijos daugiau nepasikartos. Prie to prisideda ir šis filmas.\r\n\r\nDaugelį Lietuvos, Rusijos ir kitų šalių apdovanojimų pelniusi „Ekskursantė“ – filmas, sukurtas pagal tikrą 11-metės mergaitės iš Lietuvos istoriją.&nbsp; Kino juosta „Ekskursantė“ gruodžio 17 d. bus uždaromas Rusijos Tomsko mieste pirmą kartą vykstantis Europos Sąjungos šalių kino festivalis.\r\n\r\nhttps://youtu.be/UP7HPmgLksI"
<https://alkas.lt/2017/12/15/geriausias-2013-metu-lietuviskas-filmas-ekskursante-rodomas-rusijos-ziurovams-video/>